30/08/2017 | Administración LocalMunicipal
Cariño
Anuncio deserto procedemento

A efectos de xeral coñecemento faise público o acordo da Xunta de Goberno Local de data 29/08/2017, en relación co expediente de contratación aprobado mediante acordo da Xunta de Goberno local de data 21/06/2017, polo que se aproba o procedemento de licitación do servizo de xestión e atención socio-educativa á infancia no Punto de Atención á Infancia: “Visto que con data 07/06/2017 a concelleira-delegada de servizos sociais informou sobre a necesidade de contratar o servizo de xestión e atención socio-educativa á infancia no Punto de Atención á Infancia, considerándose que o procedemento máis adecuado é o aberto con multiplicidade de criterios, tramitación urxente, dadas as características do servizo. Visto o certificado de existencia de crédito da Intervención municipal de data 07/06/2017, e o informe conxunto de secretaría-intervención da mesma data. Visto que mediante acordo da Xunta de Goberno Local de 21/06/2017 aprobáronse os pregos de cláusulas administrativas e técnicas, autorizándose o correspondente gasto. Visto o anuncio publicado no BOP nº 125, de 04/07/2017, e o certificado de Secretaría de data 14/07/2017 acreditando as proposicións presentadas. En data 18/07/2017 reúnese a Mesa de Contratación declarando admitida a seguinte empresa: Osventos Innovación en Servizos S. L. Vista a acta da Mesa de Contratación de data 21/07/2017 na que se procede á apertura da documentación contida no sobre “B”. En data 07/08/2017 a Mesa de Contratación toma razón do informe de valoración da Traballadora Social de data 01/08/2017, procedéndose no mesmo acto á apertura da documentación contida no sobre C, e realizando a Mesa proposta de adxudicación a favor da empresa Osventos Innovación en Servizos S. L. Mediante acordo da Xunta de Goberno Local de data 09/08/2017 requírese á entidade “Osventos Innovación en Servizos S. L.”para que presente a documentación á que se refire o artigo 151.2 do TRLCSP. Considerando que en data 28/08/2017 a empresa presenta a documentación requirida, agás o documento que acredita a súa inscrición no Rexistro Único de Entidades Prestadoras de Servizos Sociais da Xunta de Galicia, e tendo en conta o o establecido no artigo 151.2, parágrafo 2º, “de non cumplimentarse adecuadamente o requirimento no prazo sinalado, entenderáse que o licitador retirou a súa oferta, procedéndose nese caso a recabar a mesma documentación ao licitador seguinte, por orde no que quedaran clasificadas as ofertas”. A Xunta de Goberno Local, por unanimidade dos seus membros e en votación ordinaria, ACORDA: PRIMEIRO: Considerar que, de conformidade co establecido no artigo 151.2, parágrafo 2º, do TRLCSP, a empresa “Osventos Innovación en Servizos S. L.” retirou a súa oferta, ao non cumprimentar adecuadamente o requirimento realizado en data 09/08/2017. SEGUNDO: Declarar deserto o procedemento para a contratación, mediante procedemento aberto, varios criterios de adxudicación, tramitación urxente, do contrato de servizo de xestión e atención socio-educativa á infancia no Punto de Atención á Infancia (PAI) do Concello de Cariño, ao non concorrer máis licitadores ao mesmo. TERCEIRO: Publicar o presente anuncio no Boletín Oficial da Provincia e no Perfil do Contratante no Concello”. Cariño, 29 de agosto de 2017. O alcalde Asdo: José M. Alonso Pumar